
FERSLACH JIERGEARKOMSTE DOARPSBELANG JELLUM/BEARS

OANWEZIGEN:
Arnold en Mariska Hoekstra
Marjo de Bruin
Henk en Lienke de Boer
Rutger Fopma
Anton en Gonnie van der Werf
Ted Kool
Frank Vellinga
Truke Zeinstra
Ypie Brouwer
Jochum Rypma
Elisabeth van Balen
Thea Weijer
Piet Bootsma
Bernard en Jellie Posthumus
Jan de Boer
Daniël Span en Nelleke Meindertsma
Allard van den Haring
Wim en Greet Venema
Piet Kingma
Jeltje Koopman
Arjen van der Gaast
Thérèse de Boer
Froukje Dijkstra
Rikkie Hagen
Abel Reitsma
Trije riedsleden fan: FNP, PvdA en Grien Links

Ôfwezich mei kundskip:
Marjolein en Rob Smedema
Joukje en Dirk Bos
Dirkje en Arnold Rodenhuis
Meine Dijkstra

BESTJOERSLEDEN:
Piet Bootsma  (voorzitter/penningmeester), 
Nelleke Meindertsma, 
Ted Kool, 
Marjo de Bruin

IEPENING:
Piet Bootsma iepenet as foarsitter om 20.00 oere de gearkomste. Hy hjit alle oanwêzigen wolkom en jout oan op skik te wêzen mei de opkomst. Ek ferwolkommet hy de doarpekoördinator Rikkie Hagen en de ôffurdigen fan de politike partijen Grien Links, Partij van de Arbeid en FNP. Yn de rin fan de jûn sil wethâlder Abel Reitsma ek oanslute by de gearkomste as ôffurdige fan de gemeente Ljouwert, lykas Rikkie Hagen. De foarsitter sprekt syn tank út nei alle frijwilligers dy 't it ôfrûne jier in bydrage levere hawwe oan it Doarpsbelang en de mienskip Jellum/Bears. De foarsitter jout de oanwêzigen de gelegenheid om te reagearjen op it ferslach fan de jiergearkomste fan 17 febrewaris 2022. Der komme gjin reaksjes op. Dan krijt bestjoerslid Marjo de Bruin it wurd foar it jierferslach oer 2022.

JIERFERSLACH 2022:
Yn it jierferslach wurdt weromsjoen op 2022 en de tiid foarôfgeand. Benammen de koroanatiid hat in protte ympakt hân en wy binne bliid dat wy wer as fan âlds byinoar komme kinne. Der wurdt mei blidens reagearre op de opkomst fan jûn, dy’t gâns better is as yn 2022. Yn it bestjoer hawwe der de nedige wikselingen west. Rutger Fopma en Mare Eke van Balen hawwe it bestjoer ferlitten en Meine Dijkstra en Elisabeth van Balen wurde foardroegen as nije bestjoersleden. Der wurdt weromsjoen op it ta stân kommen fan de Doarpsfyzje 2021 -2028. Dy is ta stân kommen mei de organisaasje fan it Running Diner, wêrby de ynwenners de gelegenheid krigen om te diskusjearjen oer ferskate ûnderwerpen. Boppedat is stilstien by alle gearkomsten dy't besocht binne troch leden fan it bestjoer en doarpsgenoaten. Yn it jierferslach is oanjûn wêr 't wy ús de kommende tiid mei dwaande hâlde sille. Nei it útinoarsetten fan it jierferslach wurdt der in oersjoch sjen litten mei de rinnende saken, sa as de ideeën en realisaasje fan de ynfobuorden, ferfanging fan de bushaltes troch Arriva, ferfanging lantearnepeallen, ferfanging meanmasine foar it keatsfjild, ferfanging sanitêr sporthokje, AED, oprop dielnimmers NL Doet op 11 maart en finânsjes. De ferfanging fan de meanmasine foar it keatsfjild, wurdt hjirnei troch Ted Kool taljochte. 

RINNENDE ZAKEN: 
Ted Kool lit mei help fan in dia sjen, wat der ûndernaam is om te kommen ta ferfanging fan de meanmasine foar it ûnderhâld fan it keatsfjild. Der binne ferskate offertes oanfrege en der hat oerlis west mei de Keatsferiening, dy 't yn dit oerlis oanjûn hat wol bydrage te wollen yn de kosten. Der wurdt nei foaren brocht dat de oankeap mooglik dien wurde kin fia de gemeente om sa te kommen ta in BTW weromjefte. Rikkie Hagen andert dat dit earst noch wol besprutsen wurde moat om’t sokke oankeapen net as fanselssprekkend troch de gemeente dien wurde (aksje Rikkie Hagen). Dêrnjonken jout Ted oan, dat it sanitêr en dan benammen de kranen en dûskoppen yn it keatshokje oan ferfanging ta binne. Dy falle fan ellinde útinoar en binne net goed brûkber. It ien en oar wurdt ferdúdlike yn in powerpoint presintaasje.

FINANSJES: 
Piet Bootsma jout in presintaasje fan de finânsjes. Hy lit in oersjoch sjen fan de ynkomsten en útjeften en jout oan dat it Doarpsbelang in sûne finansjele húshâlding hat. De OZB belesting is mei € 507,21 ferlege, mar dat is net standert jout Rikkie Hagen oan. (Op 27 febrewaris hat Rikkie Hagen oer de mail oanjûn dat der opnij kompensaasje mooglik is). It subsydzjebedrach fan 'e gemeente wie dit jier € 5.480. Dêrfan waard € 2.000 reservearre en ferdield ûnder de subsydzje-oanfragen fan ferieningen en stichtingen yn de beide doarpen. Piet jout oan dat de nije oanfragen foar de nije subsydzjes wer wolkom binne. De maksimum subsydzje is 750 euro de oanfraach. Piet fynt it spitich dat der noch hyltyd minsken binne dy 't somtiden wol oant 4 kear ta oanmoanne wurde moatte om harren kontribúsje te beteljen. De kontribúsje besiet út in bedrach fan 16 euro, dat al jierren itselde is en in bedrach fan 1,50 euro foar de AED. Rikkie Hagen ornearret dat der foar de AED mooglik subsydzje te krijen is. Ek jout Piet ynsjoch yn de prognoaze en begrutting foar 2023. De kontrôle fan de kaskommisje wie dit jier yn hannen fan Bernard Posthumus en Elisabeth van Balen. Foar Elisabeth wie dit de 2e kear en foar har sykje wy no in nij lid fan de kaskommisje. Daniël Span seit ta dat er dy taak op him nimme sil. Bernard Posthumus ferklearret dat de kaskommisje gjin op of oanmerkings hat op de boekhâlding en dat dy goed fersoarge wie. De desjarzje is tekene. De jierrekken wurdt sûnder op of oanmerkings yn 'e gearkomste fêststeld. Letter yn de gearkomste sille der 21 sertifikaten lutsen wurde troch de wethâlder om dizze werom te jaan oan de oanbelangjende ynwenners.

BESTJOERGEARSTALLING: 
Nelleke krijt it wurd om stil te stean by de gearstalling fan it bestjoer. Ted Kool en Piet Bootsma wurde betanke omt hja har jierren oanien ynsetten hawwe foar it bestjoer en it Doarpsbelang. Piet foar de tiid fan 12 jier en Ted foar de tiid fan 5 jier. Beide krije út hannen fan Nelleke in attinsje en de oanwêzigen betankje har beide mei in applaus. As nije bestjoersleden wurde foardroegen: Meine Dijkstra en Elisabeth van Balen. Harren foardracht wurdt posityf ûntfongen en der binne gjin beswieren tsjin harren oanstelling. Nettsjinsteande dat Piet en Ted ôfskied nimme, hat Piet oanjûn dat hy trochgiet mei de AED en de kursus sil behertigjen. Ted hat ek oanjûn dat er trochgiet mei syn bydrage yn it tafersjoch op it sporthokje.

SKOFT:

DOARPSFYZJE: 
Nelleke nimt ús mei yn it ta stân kommen fan de doarpsfyzje 2021 -2028. Nei it Running Diner op 24 juny 2022 is der in ynventarisaasje makke troch Nelleke en Dirkje yn gearspraak mei it bestjoer. De doarpsfyzje is ta stân kaam en wurdt útdield. Yn de doarpsfyzje wurde fiif ûnderwerpen útljochte. 
· Wen-en leefomjouwing en Feilichheid Ferkear, 
· Ferfier en Feilichheid 
· Foarsjennings, aktiviteiten en ferieningslibben en sport 
· Sportakkommodaasje en doarpshûs Rekreaasje, 
· Toerisme en Kultuer 
Op basis fan dizze ûnderwerpen wurde der projektgroepkes gearstalt om te kommen ta in praktyske útwurking. Dat freget om mienskiplike ynbring. Alle ledegearkomsten sil de doarpsfyzje op it aljemint komme. Jochem jout oan, dat er it moai fûn hie as de doarpsfyzje ek yn it Frysk ferspraat wie. Hy wol dêr wol in bydrage oan leverje. It bestjoer andert dat der al safolle mooglik sawol yn it Frysk as yn it Nederlânsk kommunisearre wurdt. By de doarpsfyzje is dêr om reden net foar keazen. It oersetwurk wurdt al troch Albertsje Spliethoff dien en in twadde oersetter soe dat yngewikkeld meitsje. Jochem wurdt betanke foar syn ynbring en oanbod. It omtinken foar it FRIES wurdt seker meinaam.


GEMEENTE LJOUWERT:
Der is gelegenheid om fragen te stellen oan de gemeente, de polityk en de wethâlder. Jochem freget omtinken foar it wenjen yn it bûtengebiet. Rikkie reagearret dêrop. Abel nimt ús mei yn in tal ûnderwerpen, wêr 't de gemeente mei dwaande is, lykas it befarber meitsjen fan de kanorûte. Hy jout syn frustraasje wer oangeande it ferskil fan ynsjoch fan it Wetterskip en de gemeente. Dat liket noch net in soad by elkoar te kommen, al wurd der wol hurd oan wurke.

FERIENINGEN EN STICHTINGEN:
Piet Bootsma jout oan, dat it dreech is om frijwilligers en nije bestjoersleden te krijen foar Uniastate. Hy hopet dat dit nei de drege koroanatiid wer ferbeterje sil. De gearwurking tusken it Doarpsbelang en it doarpshûs sil fierder syn berin hawwe. Op 11 maart wurdt der wer in NL Doet-dei organisearre troch it doarpshûs, it Doarpsbelang en Uniastate.

TREKKING UTLOTTING FAN DE SERTIFIKATEN: 
Troch wethâlder Abel Reitsma wurde de sertifikaten lutsen dy 't werombetelle wurde. By de trekking wurde yn totaal 8 sertifikaten skonken oan it Doarpsbelang, dêrom wurde noch 8 ekstra sertifikaten lutsen. Sadwaande wurde der 29 sertifikaten lutsen.

De folgjende sertifikaten wurde útkeard dan wol weromstoart yn de kas fan Doarpsbelang.
· 1	Errit de Jong ( 16)
· 2	Truke Zeinstra (127)
· 3	Henk van der Kooij (65)
· 4	Timo Brinkman (13)
· 5	Jan en Dora de Boer (78) retoer yn de kas
· 6	Jochem Rypma (146) retoer yn de kas
· 7	Arnold en Dirkje Rodenhuis (7) retoer yn de kas
· 8	A.Ybema en J.W.Hiemstra (5)
· 9	d’ Ald Skoalle (157)
· 10	Unia State (108)
· 11	Familie P.Weijer (-) retoer yn de kas
· 12	Rob Smedema (38)
· 13	A.Ybema en J.W.Hiemstra (6) 
· 14	Amende Hoogland (12)
· 15	Nico Klaver (88)
· 16	Rinske ten Hoeve (erven) (112)
· 17	Jellie Posthumus (79) retoer yn de kas
· 18	Janneke Andreae (137)
· 19	Jochem Rypma (99) retoer yn de kas
· 20	Marijke Nipperus en René Douma (133)
· 21	A. Sinnema (118)
· 22	A. Greidanus en D.Woudstra (139)
· 23	Fam.Vellinga (129) retoer yn de kas
· 24	Fam.Spliethoff (59)
· 25	Arne Brouwers (45)
· 26	Nico Klaver (86)
· 27	Jellie Posthumus (81) retoer yn de kas
· 28	Mieke Aalberts (117)
· 29	Folkert Brouwers (49)

Rûnfraach: 
Daniël Span jout oan dat de Lytse Dyk in skoftke lyn asfaltearre is en dat hjirmei de ferkearssituaasje feroare is. Ferkear fan de Lyste Dyk is no ferkear fan rjochts foar de weibrûkers fanút de rjochting Hegedyk Deinum/Hilaard. Hy bringt dit graach ûnder de oandacht fan de gemeente. Rikkie Hagen nimt dit mei rjochting de gemeente. Der binne ferskate oanwêzigen dy 't freegje hoe 't it komt mei de ynsammeling fan it âld papier. Abel Reitsma seit dat it him taliket dat it bliuwt by hoe 't it no giet. De foarnommen wizigingen steane on hold. Henk de Boer freget oft it besteansrjocht fan it sportfjild ta diskusje stiet. It is nei syn gefoel net genôch taljochte en dizich. Is it finansjeel wol helber? It bestjoer jout oan, dat wat harren oanbelanget it besteansrjocht net ta diskusje stiet. It is de yntinsje fan ot Doarpsbelang dat it sa bliuwt, mar der moat wol serieus sjoen wurde nei de kosten en baten en it effisjinte gebrûk fan it fjild en it sporthokje. Piet set efkes de pet op fan bestjoersfoarsitter fan Uniastate en jout oan, dat sy yn swier waar sitte. As it sa trochgiet dan is it jild oer 2 jier op en sil de hier opsein wurde moatte. Reaksjes jouwe oan dat dit foar Jellum/Bears wol hiel spitich wêze soe. Piet freget oan eltenien om nei te tinken oer mooglike oplossings en miskien finansjele stipe. Dat docht er ek rjochting de gemeente. 
Jeltje Koopman attendearret elkenien derop dat it kleasterkompleks “Westerhûs ” freed 17 maart 2023 oplevere wurde sil. It is prachtich wurden. Moandei 29 maaie (twadde pinksterdei) is der in iepen dei. Eltsenien is wolkom.

Sluting 
Piet Bootsma en it bestjoer betankje elkenien foar syn/har oanwêzigens. Der is foar eltsenien in drankje nei ôfrin op kosten fan Doarpsbelang. Wol thús.

